Middelsstore til store (14-45 millimeter), mørke, avlange hjortebiller. Hannene har forstørrede kjever, men dette er ikke like ekstremt utviklet som hos mange andre hjortebiller. Kroppsformen er forholdsvis flat, fargen rødbrun til svart. Pronotum er vanligvis litt bredere enn dekkvingene. Disse artene er forholdsvis spinkelt bygde, tross slektsnavnet der forstavelsen "Macro-" skulle tyde på at de er av de større artene i sin gruppe.